pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัดวธ.นำข้าราชการกระทรวงวัฒนธรรม วางพวงมาลาถวายราชสักการะพระบาทสมเด็จพระจุลจอมเกล้าเจ้าอยู่หัว เนื่องในวันคล้ายวันสวรรคต ๒๓ ตุลาคม ๒๕๖๓
วันจันทร์ที่ 26 ตุลาคม 2563
ปลัดวธ.นําข้าราชการกระทรวงวัฒนธรรม วางพวงมาลาถวายราชสักการะพระบาทสมเด็จพระจุลจอมเกล้าเจ้าอยู่หัว เนื่องในวันคล้ายวันสวรรคต ๒๓ ตุลาคม ๒๕๖๓
ปลัดวธ.นําข้าราชการกระทรวงวัฒนธรรม วางพวงมาลาถวายราชสักการะพระบาทสมเด็จพระจุลจอมเกล้าเจ้าอยู่หัว เนื่องในวันคล้ายวันสวรรคต ๒๓ ตุลาคม ๒๕๖๓
วันที่ ๒๓ ตุลาคม ๒๕๖๓ เวลา ๐๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม นําข้าราชการกระทรวงวัฒนธรรม วางพวงมาลาถวายราชสักการะพระบาทสมเด็จพระจุลจอมเกล้าเจ้าอยู่หัว เนื่องในวันคล้ายวันสวรรคต ๒๓ ตุลาคม ๒๕๖๓ ณ ลานพระบรมรูปทรงม้า กรุงเทพฯ
รัฐบาลไทย-ข่าวทำเนียบรัฐบาล-วงเงินกู้เพื่อส่งเสริมอาชีพ สำหรับผู้รับงานไปทำที่บ้าน
วันจันทร์ที่ 26 ตุลาคม 2563
วงเงินกู้เพื่อส่งเสริมอาชีพ สําหรับผู้รับงานไปทําที่บ้าน
วันเสาร์ที่ 24 ตุลาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเร่งส่งเสริมอาชีพให้กับผู้ที่ว่างงาน ในรูปแบบของการรับงานไปทําที่บ้าน ซึ่งเป็นงานที่ไม่ใช้เทคโนโลยีซับซ้อน และเป็นการผลิตในครัวเรือน เช่น งานตัดเย็บเสื้อผ้า งานปัก ถัก ทอ งานจักสานต่าง ๆ เป็นต้น โดยเปิดโอกาสให้ผู้รับงานไปทําที่บ้านที่จดทะเบียนไว้กับกรมการจัดหางาน สามารถกู้ยืมเงินผ่านกองทุนเพื่อผู้รับงานไปทําที่บ้าน เพื่อนําไปซื้อวัตถุดิบและอุปกรณ์การผลิต สร้างอาชีพและสร้างรายได้ แบ่งเป็นประเภทบุคคลวงเงินกู้ไม่เกิน 50,000 บาท ส่วนกลุ่มบุคคลวงเงินกู้ไม่เกิน 300,000 บาท โดยคิดอัตราดอกเบี้ยร้อยละ 3 ต่อปี และมีเวลาพักชําระหนี้เงินต้นไม่เกิน 4 งวด ผู้สนใจขอรับบริการได้ที่ กรมการจัดหางาน และสํานักงานจัดหางานจังหวัดทุกจังหวัด หรือโทรสายด่วนกระทรวงแรงงาน 1506 กด 2
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทานผ้าพระกฐิน ให้กระทรวงวัฒนธรรมนำไปถวายพระสงฆ์ที่จำพรรษา ณ วัดชิโนรสารามวรวิหาร
วันจันทร์ที่ 26 ตุลาคม 2563
พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทานผ้าพระกฐิน ให้กระทรวงวัฒนธรรมนําไปถวายพระสงฆ์ที่จําพรรษา ณ วัดชิโนรสารามวรวิหาร
พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทานผ้าพระกฐิน ให้กระทรวงวัฒนธรรมนําไปถวายพระสงฆ์ที่จําพรรษา ณ วัดชิโนรสารามวรวิหาร
วันที่ ๒๔ ตุลาคม ๒๕๖๓ เวลา ๑๐.๐๐ น. พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทานผ้าพระกฐิน ให้กระทรวงวัฒนธรรมนําไปถวายพระสงฆ์ที่จําพรรษา ณ วัดชิโนรสารามวรวิหาร เพื่อทํานุบํารุง และสืบทอดพระพุทธศาสนา โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธาน และมีนางยุพา ทวีวัฒนะกิจบวร ปลัดกระทรวงวัฒนธรรม ผู้บริหาร ข้าราชการ และเจ้าหน้าที่กระทรวงวัฒนธรรม ผู้แทนหน่วยงานภาครัฐ ภาคเอกชน และพุทธศาสนิกชน เข้าร่วมในพิธี ณ วัดชิโนรสารามวรวิหาร เขตบางกอกน้อย กรุงเทพฯ
รัฐบาลไทย-ข่าวทำเนียบรัฐบาล-“ถอยคนละก้าว เข้าสภา ใช้สติและปัญญา แก้ปัญหาร่วมกัน”
วันจันทร์ที่ 26 ตุลาคม 2563
“ถอยคนละก้าว เข้าสภา ใช้สติและปัญญา แก้ปัญหาร่วมกัน”
วันจันทร์ที่ 26 ตุลาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี ให้ความสําคัญกับการรักษาสมดุลของมุมมองความคิด และความต้องการต่าง ๆ ที่แตกต่างกันในสังคม เพื่อให้คนไทยทุกคนอยู่ร่วมกันได้ รวมทั้งยึดแนวทางการบริหารประเทศบนพื้นฐานของกฎหมาย และการตัดสินใจจากรัฐสภาในฐานะที่เป็นตัวแทนของประชาชนไทย โดยขอให้ทุกฝ่ายถอยกันคนละก้าว เพราะนอกจากปัญหาทางการเมืองแล้วยังมีภารกิจสําคัญเร่งด่วนที่ต้องร่วมมือกัน นั่นคือ การบรรเทาความเดือดร้อนจากปัญหาปากท้อง ซึ่งเกิดจากวิกฤตเศรษฐกิจที่ได้รับผลกระทบจากโรคโควิด-19 ทั่วโลก ดังนั้น สิ่งที่ควรเป็นนับจากนี้คือการนําเอาประเด็นต่าง ๆ มาพูดคุยกัน เพื่อผลดีในระยะยาวและช่วยรักษาบาดแผลของประเทศให้ทุเลาลง
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.วธ.ร่วมพิธีเปิดเทศกาลภาพยนตรจีน ณ กรุงเทพฯ ครั้งที่ ๑๕ และ สัปดาห์แลกเปลี่ยนภาพยนตร์จีน-ไทย 2020
วันจันทร์ที่ 26 ตุลาคม 2563
รมว.วธ.ร่วมพิธีเปิดเทศกาลภาพยนตรจีน ณ กรุงเทพฯ ครั้งที่ ๑๕ และ สัปดาห์แลกเปลี่ยนภาพยนตร์จีน-ไทย 2020
รมว.วธ.ร่วมพิธีเปิดเทศกาลภาพยนตรจีน ณ กรุงเทพฯ ครั้งที่ ๑๕ และ สัปดาห์แลกเปลี่ยนภาพยนตร์จีน-ไทย 2020
วันที่ ๒๕ ตุลาคม ๒๕๖๓ เวลา ๑๕.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรมร่วมพิธีเปิดเทศกาลภาพยนตรจีน ณ กรุงเทพฯ ครั้งที่ ๑๕ และ สัปดาห์แลกเปลี่ยนภาพยนตร์จีน-ไทย 2020 โดยมี นางยุถิกา อิศรางกูร ณ อยุธยา ผู้ช่วยปลัดกระทรวงวัฒนธรรม ผู้บริหารกระทรวงวัฒนธรรม ผู้แทนสถานเอกอัครราชทูตจีนประจําประเทศไทย ผู้บริหารศูนย์วัฒนธรรมแห่งประเทศจีน ณ กรุงเทพฯ ดารา นักแสดงไทยและจีน และแขกผู้มีเกียรติ เข้าร่วมพิธี ณ โรงละคร ศูนย์วัฒนธรรมแห่งประเทศจีน ณ กรุงเทพฯ ถนนเทียมร่วมมิตร
รัฐบาลไทย-ข่าวทำเนียบรัฐบาล-รัฐมนตรีฯ สุริยะ กล่าวปาฐกถาพิเศษ ในงานงานสัมมนา EEC GO เดินหน้าลงทุน
วันจันทร์ที่ 26 ตุลาคม 2563
รัฐมนตรีฯ สุริยะ กล่าวปาฐกถาพิเศษ ในงานงานสัมมนา EEC GO เดินหน้าลงทุน
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม  กล่าวปาฐกถาพิเศษ ในงานงานสัมมนา EEC GO เดินหน้าลงทุน ณ ห้องแกรนด์บอลรูม โรงแรมแกรนด์ ไฮแอท เอราวัณ
วันนี้ (26 ตุลาคม 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมงานสัมมนา EEC GO เดินหน้าลงทุน พร้อมกล่าวปาฐกถาพิเศษ พร้อมด้วย นางสาวสุชาดา แทนทรัพย์ โฆษกประจํากระทรวงอุตสาหกรรม จัดโดย หนังสือพิมพ์กรุงเทพธุรกิจ โดยมี นายสมชาย มีเสน รองประธานกรรมการบริษัท เนชั่น มัลติมีเดีย กรุ๊ป จํากัด (มหาชน) ให้การต้อนรับ ณ ห้องแกรนด์บอลรูม โรงแรมแกรนด์ ไฮแอท เอราวัณ
สําหรับงานสัมมนา EEC GO เดินหน้าลงทุน จัดขึ้นเป็นปีที่ 4 เพื่อเป็นการติดตามความเคลื่อนไหวของโครงการ EEC พร้อมทั้งเป็นกระจายข้อมูลข่าวสารของโครงการ และสร้างความเชื่อมั่นให้กับนักลงทุนทั้งในประเทศและต่างประเทศ เพื่อส่งเสริมให้เศรษฐกิจของประเทศไทยเดินหน้าได้อย่างเข้มแข็ง มั่งคั่ง และยั่งยืน
รัฐบาลไทย-ข่าวทำเนียบรัฐบาล-Thailand Plus แอปเพื่อรองรับนักท่องเที่ยวต่างชาติปลอดโควิด
วันจันทร์ที่ 26 ตุลาคม 2563
Thailand Plus แอปเพื่อรองรับนักท่องเที่ยวต่างชาติปลอดโควิด
วันศุกร์ที่ 23 ตุลาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
แอปพลิเคชัน ‘ThailandPlus’ ได้รับการพัฒนาขึ้นโดยกระทรวงดิจิทัลเพื่อเศรษฐกิจและสังคมและภาคีเครือข่าย เพื่อสนับสนุนนโยบายเปิดรับนักท่องเที่ยวประเภทพิเศษ หรือ Special Tourist Visa ที่จะเดินทางเข้ามาในประเทศไทย โดยสถานทูตไทยที่ประเทศต้นทางจะเป็นผู้ให้ข้อมูลการติดตั้งแอปฯ เมื่อเดินทางมาถึงด่านควบคุมโรค ก็จะตรวจสอบการติดตั้ง และแจ้งให้ใช้งานตลอดระยะเวลาที่อยู่ในประเทศ ผ่านเทคโนโลยี GPS และ Bluetooth โดยเป้าหมายมีไว้ใช้ระบุความเสี่ยง ติดตาม แจ้งเตือนนักท่องเที่ยวและหน่วยงานภาครัฐ ช่วยควบคุมการแพร่ระบาดของโรคโควิด-19 อีกทั้งยังช่วยสร้างความมั่นใจให้แก่นักท่องเที่ยวและประชาชนชาวไทยในการเดินทางไปยังที่ต่าง ๆ ได้อีกด้วย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.เผยภายในปี 64 มีหน่วยบริการปฐมภูมิทั่วประเทศ 2,500 หน่วย ดูแล 25 ล้านคน พร้อมหมอประจำบ้าน
วันจันทร์ที่ 26 ตุลาคม 2563
สธ.เผยภายในปี 64 มีหน่วยบริการปฐมภูมิทั่วประเทศ 2,500 หน่วย ดูแล 25 ล้านคน พร้อมหมอประจําบ้าน
กระทรวงสาธารณสุข เผยความคืบหน้าการดําเนินงานตาม พ.ร.บ.ระบบสุขภาพปฐมภูมิ พ.ศ. 2562 ปี 2563 มีหน่วยบริการขึ้นทะเบียนและเปิดให้บริการเพิ่มเป็น 1,991 หน่วย ในพื้นที่ 12 เขตสุขภาพทั่วประเทศ ตั้งเป้าภายในปี 2564 เพิ่มเป็น 2,500 หน่วยรวม กทม.
กระทรวงสาธารณสุข เผยความคืบหน้าการดําเนินงานตาม พ.ร.บ.ระบบสุขภาพปฐมภูมิ พ.ศ. 2562 ปี 2563 มีหน่วยบริการขึ้นทะเบียนและเปิดให้บริการเพิ่มเป็น 1,991 หน่วย ในพื้นที่ 12 เขตสุขภาพทั่วประเทศ ตั้งเป้าภายในปี 2564 เพิ่มเป็น 2,500 หน่วยรวม กทม. เพื่อเพิ่มการเข้าถึง เพิ่มความเท่าเทียม พร้อมติดอาวุธทางปัญญา ให้หมอประจําบ้าน เสริมทัพการทํางานดูแลสุขภาพองค์รวม ทุกกลุ่มวัย ตั้งแต่ตั้งครรภ์จนกระทั่งระยะท้ายของชีวิต
นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ภายหลังประชุมคณะกรรมการระบบสุขภาพปฐมภูมิ ครั้งที่ 4/2563 ว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ในฐานะประธานกรรมการระบบสุขภาพปฐมภูมิ ได้ให้ความสําคัญการขับเคลื่อนระบบสุขภาพปฐมภูมิ ด้วยการยกระดับระบบสุขภาพปฐมภูมิให้เข้มแข็ง โดยคนไทยทุกคนจะต้องมีหมอ 3 คน เป็นหมอประจําตัว ประกอบด้วย หมอประจําบ้าน (อสม.) หมอสาธารณสุข(บุคลากรสาธารณสุขปฐมภูมิใน รพ.สต./เทศบาล/คลินิกอบอุ่น ฯลฯ) และหมอครอบครัว(แพทย์เวชศาสตร์ครอบครัว) และพัฒนาหน่วยบริการปฐมภูมิเพื่อรองรับระบบประกันสุขภาพถ้วนหน้า (30 บาท รักษาทุกที่) ให้ประชาชนสามารถเข้าถึงบริการทางการแพทย์ได้อย่างมีคุณภาพ ลดเหลื่อมล้ําของหน่วยบริการ
นายแพทย์เกียรติภูมิ กล่าวต่อว่า การดําเนินงานที่ผ่านมาปี 2563 มีหน่วยบริการปฐมภูมิและเครือข่ายหน่วยบริการปฐมภูมิใน 12 เขตสุขภาพ จํานวน 1,991 หน่วย ครอบคลุมประชาชน 19,626,529 คน คิดเป็นร้อยละ 29.26 ส่วนเป้าหมายปี 2564 จะมีหน่วยบริการปฐมภูมิและเครือข่ายหน่วยบริการปฐมภูมิตาม พ.ร.บ.ระบบสุขภาพปฐมภูมิฯ จํานวน 2,500 หน่วย ครอบคลุมประชาชน 25 ล้านคนได้รับการดูแล โดยแพทย์เวชศาสตร์ครอบครัวและคณะผู้ให้บริการสุขภาพปฐมภูมิ (หมอ 3 คน) นอกจากนี้ เพื่อเป็นการเพิ่มพูนความรู้ให้กับผู้ที่ผ่านการฝึกอบรมด้านสุขภาพ เช่น อาสาสมัครสาธารณสุข (อสม.) อาสาสมัครสาธารณสุขเรือนจํา (อสรจ.) ให้ได้รับการอบรมเพิ่มเติมระยะสั้นด้านสุขภาพปฐมภูมิของสํานักงานปลัดกระทรวงสาธารณสุข เพื่อให้เกิดความเชี่ยวชาญยิ่งขึ้นและทําหน้าที่สนับสนุนแพทย์เวชศาสตร์ครอบครัวและเจ้าหน้าที่สาธารณสุขในการดูแลสุขภาพประชาชน ที่จะทําให้การทํางานในหน่วยปฐมภูมิหรือการดูแลสุขภาพมีประสิทธิภาพครอบคลุมมากยิ่งขึ้น
******************************** 26 ตุลาคม 2563
****************************************
รัฐบาลไทย-ข่าวทำเนียบรัฐบาล-สธ.มอบอุปกรณ์การแพทย์พระราชทานในพระนามาภิไธยสมเด็จพระเทพรัตนราชสุดาฯ สยามบรมราชกุมารี ช่วยเหลือเด็กและคนพิการในพื้นที่จังหวัดระยอง
วันจันทร์ที่ 26 ตุลาคม 2563
สธ.มอบอุปกรณ์การแพทย์พระราชทานในพระนามาภิไธยสมเด็จพระเทพรัตนราชสุดาฯ สยามบรมราชกุมารี ช่วยเหลือเด็กและคนพิการในพื้นที่จังหวัดระยอง
กระทรวงสาธารณสุข ร่วมกับภาคีเครือข่าย ทั้งภาครัฐและภาคเอกชน มอบอุปกรณ์รถเข็นและอุปกรณ์การแพทย์พระราชทาน ในพระนามาภิไธยสมเด็จพระเทพรัตนราชสุดาฯ สยามบรมราชกุมารี ช่วยเหลือคนพิการทางการเคลื่อนไหวในจังหวัดระยอง ประจําปี 2563
กระทรวงสาธารณสุขร่วมกับภาคีเครือข่ายทั้งภาครัฐและภาคเอกชนมอบอุปกรณ์รถเข็นและอุปกรณ์การแพทย์พระราชทานในพระนามาภิไธยสมเด็จพระเทพรัตนราชสุดาฯสยามบรมราชกุมารีช่วยเหลือคนพิการทางการเคลื่อนไหวในจังหวัดระยองประจําปี2563
วันนี้(26ตุลาคม2563)ที่วัดป่าประดู่พระอารามหลวงอ.เมืองจ.ระยองดร.สาธิตปิตุเตชะรัฐมนตรีช่วยว่าการกระทรวงสาธารณสุขพร้อมด้วยนายชาญนะเอี่ยมแสงผู้ว่าราชการจังหวัดระยองแพทย์หญิงพรรณพิมลวิปุลากรอธิบดีกรมสุขภาพจิตและคณะผู้บริหารมอบอุปกรณ์รถเข็นและอุปกรณ์การแพทย์พระราชทานในพระนามาภิไธยสมเด็จพระเทพรัตนราชสุดาฯสยามบรมราชกุมารีช่วยเหลือเด็กและคนพิการในพื้นที่จังหวัดระยองภายใต้โครงการ“การฟื้นฟูสมรรถภาพทางการแพทย์มอบอุปกรณ์เครื่องช่วยความพิการสําหรับคนพิการทางการเคลื่อนไหวในจังหวัดระยอง”ประจําปี2563ประกอบด้วยรถเข็นวีลแชร์จํานวน73คันเป็นรถเข็นสําหรับเด็กจํานวน16คันรถเข็นสําหรับผู้สูงอายุ27คันและเป็นคนพิการทั่วไปจํานวน30คันมูลค่า2,318,210บาท
ดร.สาธิตกล่าวว่ากระทรวงสาธารณสุขให้ความสําคัญกับการพัฒนางานสาธารณสุขตามแนวพระราชดําริและโครงการเทิดพระเกียรติพระบรมวงศานุวงศ์ทุกพระองค์ในการดูแลประชาชนในถิ่นทุรกันดารห่างไกลกลุ่มผู้พิการและด้อยโอกาสโดยสถาบันพัฒนาการเด็กราชนครินทร์จังหวัดเชียงใหม่กรมสุขภาพจิตได้ร่วมมือกับภาคีเครือข่ายทั้งภาครัฐและภาคเอกชนจัดทําโครงการจัดหาและสนับสนุนอุปกรณ์เครื่องช่วยความพิการให้แก่เด็กพิการและคนพิการตั้งแต่ปีพ.ศ.2543จนถึงปัจจุบันเป็นเวลา20ปีมีผู้ได้รับอุปกรณ์กว่า30,000คนในปี2549ได้มอบอุปกรณ์ภายใต้พระนามสมเด็จพระเจ้าพี่นางเธอเจ้าฟ้ากัลยาณิวัฒนากรมหลวงนราธิวาสราชนครินทร์และในปีพ.ศ.2553โครงการฯได้รับโปรดเกล้าฯจากสมเด็จพระเทพรัตนราชสุดาฯสยามบรมราชกุมารีให้มอบอุปกรณ์ในพระนามาภิไธยสมเด็จพระเทพราชสุดาฯสยามบรมราชกุมารีแก่ประชาชนที่ช่วยเหลือตนเองไม่ได้หรือสูญเสียโอกาสในการอยู่ในสังคมอาทิผู้ป่วยทางจิตผู้ป่วยทางสมองคนพิการด้านการเคลื่อนไหวคนพิการทางสายตาคนพิการทางการได้ยินเด็กที่มีพัฒนาการล่าช้าเด็กพิการทางสมองและออทิสติกได้รับการช่วยเหลือยืนหยัดได้ด้วยตัวเองมีความภูมิใจในตนเองมากขึ้น
“ขอขอบคุณผู้มีส่วนร่วมในโครงการนี้ทั้งองค์กรการกุศลจากต่างประเทศและภาคีเครือข่ายการมอบอุปกรณ์เครื่องช่วยความพิการเป็นประโยชน์ต่อการใช้ชีวิตประจําวันทําให้คุณภาพชีวิตผู้พิการดีขึ้น”ดร.สาธิตกล่าว
ด้านแพทย์หญิงพรรณพิมลวิปุลากรอธิบดีกรมสุขภาพจิตกล่าวว่าผลการดําเนินงานโครงการฯได้ขยายความร่วมมือและส่งมอบรถเข็นและอุปกรณ์ช่วยเหลือให้กับเด็กพิการคนพิการและครอบครัวมาแล้วจํานวนกว่า35,000รายพบว่าคนพิการมีความสุขมีความพอใจที่ได้รับรถเข็นคุณภาพชีวิตครอบครัวดีขึ้นและมีโอกาสในสังคมมากขึ้นเช่นการเรียนร่วมของเด็กพิการในโรงเรียนการได้ออกนอกบ้านการได้ออกไปทํางานเป็นต้นการได้เห็นรอยยิ้มของผู้รับเป็นคุณค่าทางจิตใจที่ประเมินค่าไม่ได้สิ่งเหล่านี้คือผลลัพธ์ของความสําเร็จและคุณค่าทางใจที่ประเมินได้จากการดําเนินโครงการนี้
******************************** 26ตุลาคม2563
********************************
รัฐบาลไทย-ข่าวทำเนียบรัฐบาล-​ครม. อนุมัติเพิ่มเงินค่าทำศพให้ผู้ประกันตน ม.40
วันจันทร์ที่ 26 ตุลาคม 2563
​ครม. อนุมัติเพิ่มเงินค่าทําศพให้ผู้ประกันตน ม.40
วันพฤหัสบดีที่ 22 ตุลาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ครม. อนุมัติประโยชน์ทดแทนเงินค่าทําศพและเงินสงเคราะห์ ให้แก่แรงงานอิสระ หรือผู้ประกอบอาชีพอิสระที่ไม่มีนายจ้าง ฟรีแลนซ์ ที่เป็นผู้ประกันตนภาคสมัครใจตามมาตรา 40 ของ พ.ร.บ. ประกันสังคม โดยหากผู้ประกันตนที่จ่ายเงินสมทบเข้ากองทุนเดือนละ 70 บาท และเดือนละ 100 บาท เสียชีวิต จะได้เงินค่าทําศพเพิ่มขึ้นเป็น 25,000 บาท และเพิ่มเงินสงเคราะห์เป็น 8,000 บาท โดยต้องจ่ายเงินสมทบมาแล้วไม่น้อยกว่า 60 วัน ก่อนเดือนที่เสียชีวิต ส่วนผู้ประกันตนที่จ่ายเงินสมทบเข้ากองทุนเดือนละ 300 บาท จะได้รับเงินค่าทําศพเพิ่มขึ้นเป็น 50,000 บาท โดยต้องจ่ายเงินสมทบมาแล้วไม่น้อยกว่า 6 เดือน ภายใน 1 ปี ก่อนเดือนที่เสียชีวิต เพื่อสร้างหลักประกันให้กับผู้ประกันตนทุกคน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมช.ธรรมนัส เดินหน้ามอบที่ดินทำกิน จังหวัดกำแพงเพชร ยกระดับคุณภาพชีวิตพี่น้องเกษตรให้มีความมั่นคงและยั่งยืน
วันจันทร์ที่ 26 ตุลาคม 2563
รมช.ธรรมนัส เดินหน้ามอบที่ดินทํากิน จังหวัดกําแพงเพชร ยกระดับคุณภาพชีวิตพี่น้องเกษตรให้มีความมั่นคงและยั่งยืน
รมช.ธรรมนัส เดินหน้ามอบที่ดินทํากิน จังหวัดกําแพงเพชร ยกระดับคุณภาพชีวิตพี่น้องเกษตรให้มีความมั่นคงและยั่งยืน
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานพิธีมอบหนังสืออนุญาตให้เข้าทําประโยชน์ในเขตปฏิรูปที่ดิน(ส.ป.ก.4-01)แก่พี่น้องเกษตรกร ณ องค์การบริหารส่วนตําบลนาบ่อคําอําเภอเมืองจังหวัดกําแพงเพชรว่ากระทรวงเกษตรและสหกรณ์โดยสํานักงานการปฏิรูปที่ดินมีความต้องการช่วยเหลือพี่น้องเกษตรกรที่ไร้ที่ดินทํากินหรือที่อยู่อาศัยให้มีที่ดินทํากินพร้อมสร้างแรงจูงใจในการประกอบอาชีพเกษตรกรรมและยกระดับคุณภาพชีวิตของเกษตรกรเพิ่มศักยภาพในพื้นที่เขตปฏิรูปที่ดินให้ใช้ประโยชน์ได้อย่างสูงสุดและพัฒนาคุณภาพชีวิตเกษตรกรให้มีความมั่นคงและยั่งยืน
ร้อยเอกธรรมนัสกล่าวว่าในวันนี้มีรวามยินดีที่ได้มามอบหนังสืออนุญาตให้เข้าทําประโยชน์ในเขตปฏิรูปที่ดิน(ส.ป.ก. 4-01)จํานวน500รายและยังได้ดําเนินงานตามนโยบายโครงการ1ชุนชน1แหล่งน้ําสร้างปี2563รับน้ําหน้าฝนปี2563ใช้แล้งปี2564ได้ดําเนินการขุดขยายสระเก็บน้ําสาธารณะจํานวน4แห่งปริมาณกักเก็บน้ํา128,900ลบม.ก่อสร้างฝายชะลอน้ําชั่วคราวจํานวน30แห่งสามารถกักเก็บน้ําได้รวม7,500ลบ.มพื้นที่ใช้ประโยชน์500ไร่
สํานักงานการปฏิรูปที่ดินจังหวัดกําแพงเพชรปัจจุบันได้มีการกําหนดเขตปฏิรูปที่ดินรวมทั้งสิ้น33โครงการครอบคลุมพื้นที่11อําเภอ73ตําบลมีเนื้อที่ตามประกาศพระราชกฏษฏีกา1,984,543ไร่เป็นพื้นที่กันออกสาธารณประโยชน์354,139ไร่ดําเนินการจัดที่ดินแล้ว1,543,307ไร่เกษตรกรได้ประโยชน์114,860รายคงเหลือพื้นที่ดําเนินการ81,098ไร่ในปีงบประมาณ2563สํานักงานการปฏิรูปที่ดินจังหวัดกําแพงเพชรได้ดําเนินการตามขั้นตอนกระบวนการจัดที่ดินให้กับเกษตรกรตามระเบียบหลักเกณฑ์ข้อกฎหมายและผ่านความเห็นชอบจากคณะกรรมการปฏิรูปที่ดินจังหวัดกําแพงเพชรจํานวน1,066ราย1,161แปลง9,314ไร่
รัฐบาลไทย-ข่าวทำเนียบรัฐบาล-รมว.วธ.เป็นประธานกิจกรรมแสดงความจงรักภักดี ต่อสถาบันชาติ ศาสนา และพระมหากษัตริย์ โดยร่วมร้องเพลงชาติไทย เพลงสรรเสริญพระบารมี เพลงสดุดีจอมราชา เพลงอยู่อย่างจงรัก ตายอย่างภักดี
วันจันทร์ที่ 26 ตุลาคม 2563
รมว.วธ.เป็นประธานกิจกรรมแสดงความจงรักภักดี ต่อสถาบันชาติ ศาสนา และพระมหากษัตริย์ โดยร่วมร้องเพลงชาติไทย เพลงสรรเสริญพระบารมี เพลงสดุดีจอมราชา เพลงอยู่อย่างจงรัก ตายอย่างภักดี
รมว.วธ.เป็นประธานกิจกรรมแสดงความจงรักภักดี ต่อสถาบันชาติ ศาสนา และพระมหากษัตริย์ โดยร่วมร้องเพลงชาติไทย เพลงสรรเสริญพระบารมี เพลงสดุดีจอมราชา เพลงอยู่อย่างจงรัก ตายอย่างภักดี และกล่าวคําปฏิญาณตน
วันที่ ๒๖ ตุลาคม ๒๕๖๓ เวลา ๐๘.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานกิจกรรมแสดงความจงรักภักดี ต่อสถาบันชาติ ศาสนา และพระมหากษัตริย์ โดยร่วมร้องเพลงชาติไทย เพลงสรรเสริญพระบารมี เพลงสดุดีจอมราชา เพลงอยู่อย่างจงรัก ตายอย่างภักดี และกล่าวคําปฏิญาณตน โดยมี นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม คณะผู้บริหาร ข้าราชการ พนักงาน เจ้าหน้าที่ ผู้แทนองค์การมหาชน และเครือข่ายวัฒนธรรม เข้าร่วมกิจกรรม ณ อาคารวัฒนธรรมวิศิษฏ์ กระทรวงวัฒนธรรม ถนนเทียมร่วมมิตร กรุงเทพฯ
รัฐบาลไทย-ข่าวทำเนียบรัฐบาล-รมว.วธ.การต้อนรับ ภริยานายกรัฐมนตรี พร้อมทั้งรายงานการจัดกิจกรรมส่งเสริมการเรียนรู้ สำหรับเยาวชนเพื่อส่งเสริมการเรียนรู้เรื่องราวประวัติศาสตร์ให้เหมาะสมกับช่วงวัย
วันจันทร์ที่ 26 ตุลาคม 2563
รมว.วธ.การต้อนรับ ภริยานายกรัฐมนตรี พร้อมทั้งรายงานการจัดกิจกรรมส่งเสริมการเรียนรู้ สําหรับเยาวชนเพื่อส่งเสริมการเรียนรู้เรื่องราวประวัติศาสตร์ให้เหมาะสมกับช่วงวัย
รมว.วธ.การต้อนรับ ภริยานายกรัฐมนตรี พร้อมทั้งรายงานการจัดกิจกรรมส่งเสริมการเรียนรู้ สําหรับเยาวชนเพื่อส่งเสริมการเรียนรู้เรื่องราวประวัติศาสตร์ให้เหมาะสมกับช่วงวัย
วันที่ ๒๖ ตุลาคม ๒๕๖๓ เวลา ๐๙.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม และภริยา พร้อมด้วย นางยุพา ทวีวัฒนะกิจบวร ปลัดกระทรวงวัฒนธรรม นายประทีป เพ็งตะโก อธิบดีกรมศิลปากร ผู้บริหาร ข้าราชการ และเจ้าหน้าที่กระทรวงวัฒธรรม ให้การต้อนรับ รศ.นราพร จันทร์โอชา ภริยานายกรัฐมนตรี พร้อมทั้งรายงานการจัดกิจกรรมส่งเสริมการเรียนรู้ สําหรับเยาวชนเพื่อส่งเสริมการเรียนรู้เรื่องราวประวัติศาสตร์ให้เหมาะสมกับช่วงวัย ณ พิพิธภัณฑสถานแห่งชาติ พระนคร กรุงเทพฯ ทั้งนี้ รศ.นราพร จันทร์โอชา ภริยานายกรัฐมนตรี ได้เยี่ยมชมภายในห้องจัดแสดงอาคารหมู่พระวิมานและให้แนวทางการพัฒนากิจกรรมส่งเสริมการเรียนรู้สําหรับเยาชนในพิพิธภัณฑสถานแห่งชาติด้วย
รัฐบาลไทย-ข่าวทำเนียบรัฐบาล-เช็กสิทธิ์-จองคิว-ตรวจโรค สิทธิบัตรทอง ผ่านแอปเป๋าตัง
วันจันทร์ที่ 26 ตุลาคม 2563
เช็กสิทธิ์-จองคิว-ตรวจโรค สิทธิบัตรทอง ผ่านแอปเป๋าตัง
วันพุทธที่ 21 ตุลาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ผู้มีสิทธิบัตรทองหรือสิทธิหลักประกันสุขภาพแห่งชาติ จะได้รับความสะดวกในการบริการสาธารณสุขของภาครัฐมากขึ้น เพราะล่าสุด สํานักงานหลักประกันสุขภาพแห่งชาติ ร่วมกับ ธนาคารกรุงไทย พัฒนา “กระเป๋าตัง สุขภาพ” หรือ “Health Wallet” เพื่อให้ประชาชนเข้ารับบริการส่งเสริมสุขภาพและป้องกันโรคได้อย่างรวดเร็วและปลอดภัย เพียงดาวน์โหลดแอปพลิเคชันเป๋าตัง และเข้าไปที่เมนู Health Wallet เพื่อตรวจสอบสิทธิและเงื่อนไขการรับบริการ จองคิวล่วงหน้ากับหน่วยบริการ ค้นหาหน่วยบริการที่อยู่ใกล้หรือแจ้งเตือนนัดหมาย และอื่น ๆ ได้ง่ายและไม่เสียค่าใช้จ่าย โดยเริ่มนําร่องใช้งานในพื้นที่กรุงเทพมหานคร ตั้งแต่วันที่ 15 ต.ค. 63 และจะขยายไปจังหวัดอื่น ๆ ต่อไป
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โครงการคนละครึ่ง 3 วันแรกมียอดใช้จ่ายรวมกว่า 500 ล้านบาท
วันจันทร์ที่ 26 ตุลาคม 2563
โครงการคนละครึ่ง 3 วันแรกมียอดใช้จ่ายรวมกว่า 500 ล้านบาท
โครงการคนละครึ่งเปิดให้ประชาชนลงทะเบียนเข้าร่วมโครงการกว่า 8.5 ล้านคน และมีร้านค้าร่วมโครงการกว่า 3.5 แสนร้านค้า โดยในช่วงเที่ยงของวันที่ 26 ต.ค.2563 มีผู้ใช้สิทธิแล้ว 1,245,528 คน ยอดใช้จ่ายรวมทั้งหมด 502.9 ล้านบาท
นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง ในฐานะรองโฆษกกระทรวงการคลัง เปิดเผยว่า โครงการคนละครึ่งได้เปิดให้ประชาชนใช้จ่ายวันแรกตั้งแต่วันที่ 23 ตุลาคม 2563 เป็นต้นมา ขณะนี้มีประชาชนลงทะเบียนเข้าร่วมโครงการกว่า 8.5 ล้านคน และมีร้านค้าร่วมโครงการกว่า 3.5 แสนร้านค้า โดยในช่วงเที่ยงของวันที่ 26 ตุลาคม 2563 มีผู้ใช้สิทธิแล้ว 1,245,528 คน ยอดใช้จ่ายรวมทั้งหมด 502.9 ล้านบาท แบ่งเป็นเงินที่ประชาชนจ่าย 259.4 ล้านบาท และรัฐช่วยจ่ายอีก 243.5 ล้านบาท โดยมียอดใช้จ่ายเฉลี่ย 234 บาทต่อครั้ง
เมื่อพิจารณาในรายละเอียดของการใช้จ่ายพบว่า มีการใช้จ่ายมากที่สุดเรียงลําดับ ได้แก่ ร้านธงฟ้า ร้านอาหารและเครื่องดื่ม ร้านค้าทั่วไป และร้าน OTOP โดยใช้จ่ายครบทุกจังหวัด ซึ่งจังหวัดที่มีการใช้จ่ายมากที่สุด 3 อันดับแรก ได้แก่ กรุงเทพมหานคร นครศรีธรรมราช และสงขลา
รองโฆษกกระทรวงการคลังได้กล่าวย้ําว่า ประชาชนยังสามารถลงทะเบียนได้ที่เว็บไซต์ www.คนละครึ่ง.com ในช่วงเวลา 06.00 – 23.00 น. ต่อเนื่องทุกวัน จนกว่าจะครบ 10 ล้านคน โดยท่านที่ได้รับ SMS ยืนยันสิทธิ ติดตั้งแอปพลิเคชัน “เป๋าตัง” และยืนยันตัวตนเรียบร้อยแล้ว จะต้องใช้จ่ายภายใน 14 วัน นับตั้งแต่วันที่ตนได้รับ SMS แจ้งรับสิทธิ หรือนับตั้งแต่วันที่ 23 ตุลาคม 2563 สําหรับผู้ที่ได้รับ SMS ก่อนวันดังกล่าว มิเช่นนั้นจะถูกตัดสิทธิและไม่สามารถลงทะเบียนได้อีก
สําหรับผู้ประกอบการร้านค้าที่สนใจเข้าร่วมโครงการสามารถลงทะเบียนผ่านเว็บไซต์ www.คนละครึ่ง.com ในช่วงเวลา 06.00 – 23.00 น. หรือ ณ สาขาหรือจุดรับลงทะเบียนของธนาคารกรุงไทย จํากัด (มหาชน) ซึ่งขณะนี้กระทรวงมหาดไทยร่วมกับกระทรวงการคลังได้ดําเนินการประชาสัมพันธ์และอํานวยความสะดวกในการรับสมัครผู้ประกอบการร้านค้าที่สนใจเข้าร่วมโครงการ โดยให้กํานันและผู้ใหญ่บ้านเข้ามาช่วยในการยืนยันข้อมูลผู้ประกอบกิจการร้านค้า เพื่อให้มีร้านค้ารองรับการใช้จ่ายของประชาชนเพิ่มมากขึ้นในทุกพื้นที่ทั่วประเทศ
โครงการคนละครึ่ง
สํานักงานเศรษฐกิจการคลัง โทร. 02 273 9020 ต่อ 3697 3527 3548 3509
ธนาคารกรุงไทย จํากัด (มหาชน) โทร. 02-111-1144 (24 ชั่วโมง)
รัฐบาลไทย-ข่าวทำเนียบรัฐบาล-ไทยร่วมประชุมคณะทำงานความร่วมมือด้านการเกษตรล้านช้าง – แม่โขง
วันจันทร์ที่ 26 ตุลาคม 2563
ไทยร่วมประชุมคณะทํางานความร่วมมือด้านการเกษตรล้านช้าง – แม่โขง
ไทยร่วมประชุมคณะทํางานความร่วมมือด้านการเกษตรล้านช้าง – แม่โขง หารือและรายงานความก้าวหน้าในรอบปีที่ผ่านมา พร้อมหารือแผนงานในระยะต่อไป
นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ เป็นประธานคณะทํางานฝ่ายไทยในการประชุมคณะทํางานความร่วมมือด้านการเกษตรล้านช้าง – แม่โขง ครั้งที่ 3 (The 3rd Meeting of Lancang – Mekong Cooperation (LMC) Joint Working Group on Agriculture) โดยการประชุมทางไกลผ่าน Video Conference ณ ห้องประชุมกระทรวงเกษตรและสหกรณ์
ทั้งนี้ ได้มีการหารือและรายงานความก้าวหน้าของความร่วมมือด้านการเกษตรภายใต้ LMC ในรอบปีที่ผ่านมา รวมถึงความก้าวหน้าในการดําเนินโครงการที่ได้รับการสนับสนุนงบประมาณจากกองทุนพิเศษแม่โขง-ล้านช้าง โดยประเทศสมาชิก LMC ประกอบด้วย ประเทศกัมพูชา จีน ลาว เมียนมา ไทย และเวียดนาม ร่วมรายงาน พร้อมทั้งหารือเกี่ยวกับแผนงานในระยะต่อไป ซึ่งจะเป็นประโยชน์อย่างยิ่งต่อทั้งประเทศสมาชิกลุ่มแม่น้ําโขงและสาธารณรัฐประชาชนจีนในการพัฒนานโยบายด้านการเกษตรและแลกเปลี่ยนข้อมูลด้านสินค้าเกษตรและเทคโนโลยีการเกษตร เพื่ออํานวยความสะดวกด้านการค้าการลงทุนในอนาคต
รัฐบาลไทย-ข่าวทำเนียบรัฐบาล-นายกรัฐมนตรียืนยันรัฐบาลไม่นิ่งนอนใจ พยายามแก้ไขปัญหาให้ได้มากที่สุดเร็วที่สุด
วันจันทร์ที่ 26 ตุลาคม 2563
นายกรัฐมนตรียืนยันรัฐบาลไม่นิ่งนอนใจ พยายามแก้ไขปัญหาให้ได้มากที่สุดเร็วที่สุด
นายกรัฐมนตรียืนยันรัฐบาลไม่นิ่งนอนใจ พยายามแก้ไขปัญหาให้ได้มากที่สุดเร็วที่สุด
วันนี้ (26 ต.ค.63) เวลา 15.45 น. ณ ห้องประชุมสภาผู้แทนราษฎร อาคารรัฐสภา ชั้น 2 ถนนสามเสน แขวงถนนนครไชยศรี เขตดุสิต กรุงเทพฯ พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม กล่าวระหว่างการประชุมร่วมกันของรัฐสภา ครั้งที่ 1 (สมัยวิสามัญ) ว่า หลังจากรับฟังความคิดเห็นและข้อเสนอจากสมาชิกรัฐสภาทั้งกรณีให้นายกรัฐมนตรีลาออก ยุบสภาหรือแก้ไขรัฐธรรมนูญนั้น รัฐบาลไม่นิ่งนอนใจในทุกเรื่องพร้อมพยายามหาทางแก้ไขปัญหาให้ได้มากที่สุดเร็วที่สุด ทั้งนี้ ได้มีการปรึกษาคณะทํางานด้านกฎหมาย กรณีหากนายกรัฐมนตรีลาออกจากตําแหน่ง จะส่งผลให้คณะรัฐมนตรีพ้นจากตําแหน่งทั้งคณะ ตามรัฐธรรมนูญ มาตรา 167 (1) ความว่า นายกรัฐมนตรีและคณะรัฐมนตรีต้องอยู่ปฏิบัติหน้าที่ต่อไปจนกว่าคณะรัฐมนตรีชุดใหม่จะเข้ารับหน้าที่ และจะต้องเลือกนายกรัฐมนตรีใหม่จากที่ประชุมร่วมกันของรัฐสภา โดยต้องมีมติเสี่ยงกึ่งหนึ่ง ซึ่งต้องรวมทั้งส.ส.และ ส.ว. ด้วย ซึ่งยังไม่มีพรรคการเมืองใดมีเสียงเกินกึ่งหนึ่ง จึงจําเป็นต้องมี ส.ว. ร่วมเลือกนายกรัฐมนตรีด้วย กรณีการยุบสภาจะส่งผลให้ ครม. พ้นตําแหน่ง ส.ส. พ้นจากตําแหน่งและสิ้นสุดลง ด้วยเช่นกัน
......................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรี ยืนยันสนับสนุนการแก้ไขรัฐธรรมนูญ โดยเสนอร่าง พ.ร.บ. ประชามติเข้ารัฐสภาสัปดาห์หน้า
วันจันทร์ที่ 26 ตุลาคม 2563
นายกรัฐมนตรี ยืนยันสนับสนุนการแก้ไขรัฐธรรมนูญ โดยเสนอร่าง พ.ร.บ. ประชามติเข้ารัฐสภาสัปดาห์หน้า
พลเอก ประยุทธ์ จันทร์โอชา นายกรัฐมนตรี ยืนยันสนับสนุนการแก้ไขรัฐธรรมนูญ โดยเสนอร่าง พ.ร.บ. ประชามติเข้ารัฐสภาสัปดาห์หน้า
วันนี้ (26 ต.ค.63) เวลา 15.25 น. ณ ห้องประชุมสภาผู้แทนราษฎร อาคารรัฐสภา ชั้น 2 ถนนสามเสน แขวงถนนนครไชยศรี เขตดุสิต กรุงเทพฯ พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ยืนยันระหว่างการประชุมร่วมกันของรัฐสภา ครั้งที่ 1 (สมัยวิสามัญ) ว่าเมื่อวันอังคารที่ 6 ตุลาคม 2563 โดยได้เชิญหัวหน้าพรรคร่วมรัฐบาล เพื่อมาหารือร่วมกันว่า ควรจะเดินหน้าแก้ไขรัฐธรรมนูญในรัฐสภาอย่างไร ซึ่งได้แจ้งให้คณะรัฐมนตรีทราบแล้ว ว่าในเดือนพฤศจิกายนนี้ รัฐสภาจะพิจารณารัฐธรรมนูญ ซึ่งน่าจะเสร็จในวาระที่ 1 2 3 ในธันวาคมโดยประมาณ แต่ยังประกาศใช้ไม่ได้เพราะต้องรอลงประชามติก่อน โดยสัปดาห์หน้า รัฐบาลจะเสนอ(ร่าง) พ.ร.บ.ประชามติเข้าสภา เมื่อ (ร่าง) พ.ร.บ. เสร็จเมื่อใด ก็ต้องไปทําประชามติกันเมื่อนั้น แสดงให้เห็นว่านายกรัฐมนตรีและรัฐบาลให้ความสําคัญสนับสนุนในการแก้ไขรัฐธรรมนูญ
--------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมช.ธรรมนัส มอบหนังสืออนุญาต ส.ป.ก.4-01 พร้อมลงตรวจพื้นที่ทับซ้อน แก้ไขปัญหาให้แก่เกษตรกร จ.พิษณุโลก
วันจันทร์ที่ 26 ตุลาคม 2563
รมช.ธรรมนัส มอบหนังสืออนุญาต ส.ป.ก.4-01 พร้อมลงตรวจพื้นที่ทับซ้อน แก้ไขปัญหาให้แก่เกษตรกร จ.พิษณุโลก
รมช.ธรรมนัส มอบหนังสืออนุญาต ส.ป.ก.4-01 พร้อมลงตรวจพื้นที่ทับซ้อน แก้ไขปัญหาให้แก่เกษตรกร จ.พิษณุโลก
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานพิธีมอบหนังสืออนุญาตให้เข้าทําประโยชน์ในเขตปฏิรูปที่ดิน(ส.ป.ก.4-01)แก่พี่น้องเกษตรกร และลงตรวจพื้นที่ทับซ้อน ณ ห้องประชุมพลับพลาองค์การอุตสาหกรรมป่าไม้เขตพิษณุโลกตําบลแก่งโสภาอําเภอวังทองจังหวัดพิษณุโลกว่ากระทรวงเกษตรและสหกรณ์โดยสํานักงานการปฏิรูปที่ดินมีความมุ่งเน้นที่จะแก้ปัญหาเศรษฐกิจและสังคมด้วยการจัดการทรัพยากรที่ดินเพื่อกระจายการถือครองลดความเหลื่อมล้ําทางสังคมและการใช้ที่ดินให้เกิดประโยชน์สูงสุดโดยการจัดหาที่ดินและจัดที่ดินให้แก่เกษตรกรผู้ไร้ที่ดินทํากินหรือมีที่ดินเล็กน้อยไม่เพียงพอต่อการครองชีพตลอดจนการผลิตและการจําหน่ายให้เกิดผลดียิ่งขึ้น
สําหรับสํานักงานการปฏิรูปที่ดินจังหวัดพิษณุโลก(ส.ป.ก.พิษณุโลก)มีพระราชกฤษฎีกาประกาศเป็นเขตปฏิรูปที่ดิน612,724ไร่โดยมีพื้นที่ดําเนินการในเขตปฏิรูปที่ดินจังหวัดพิษณุโลกจํานวน8อําเภอเนื้อที่ประมาณ443,924ไร่และได้ดําเนินการจัดที่ดินให้เกษตรกรไปแล้วจํานวน27,944ราย42,110แปลงเนื้อที่415,149ไร่และในวันนี้ได้ทําการมอบหนังสืออนุญาตให้กับเกษตรกรในเขตปฏิรูปที่ดินอําเภอวังทองรวมจํานวน50ราย50แปลงเนื้อที่176–3–82ไร่เป็นแปลงเกษตรกรรมและแปลงชุมชน
จากนั้นได้ลงตรวจพื้นที่ทับซ้อนบริเวณพื้นที่ที่จําแนกออกจากป่าไม้ถาวรชื่อ“ป่าไม้หมายเลข4 (ลุ่มแม่น้ําวังทอง)”สําหรับพื้นที่ที่จําแนกออกจากป่าไม้ถาวรซึ่งอยู่นอกเขตป่าสงวนแห่งชาติเพื่อเป็นที่ทํากินของประชาชนและเพื่อใช้ประโยชน์อย่างอื่นเนื้อที่รวมประมาณ65,770ไร่ซึ่งคณะรัฐมนตรีได้มอบหมายให้คณะกรรมการจัดที่ดินแห่งชาติรับไปดําเนินการโดยมอบให้หน่วยงานที่เกี่ยวข้องรับไปดําเนินการ ซึ่งคณะกรรมการจัดที่ดินแห่งชาติได้มอบหมายให้หน่วยงานที่เกี่ยวข้องแล้วดังนี้1.เพื่อเป็นที่ทํากินของประชาชนและเพื่อใช้ประโยชน์อย่างอื่นเนื้อที่ประมาณ62,587ไร่โดยมอบให้กรมที่ดินเนื้อที่ประมาณ32,751ไร่และมอบให้ส.ป.ก.เนื้อที่ประมาณ29,836ไร่และ2.เพื่อเป็นป่าชุมชนจํานวน14แห่งเนื้อที่ประมาณ3,183ไร่ได้มอบให้กรมที่ดินรับไปดําเนินการเพื่อออกหนังสือสําคัญสําหรับที่หลวง(นสล.)เพื่อให้ประชาชนได้ใช้ประโยชน์ร่วมกัน
รัฐบาลไทย-ข่าวทำเนียบรัฐบาล-รองนายกรัฐมนตรีแจงเหตุรัฐบาลมีความจำเป็นประกาศพ.ร.ก.ฉุกเฉินฯ พร้อมยืนยันรัฐบาลได้ทำตามข้อเรียกร้องของผู้ชุมนุมด้วยแล้ว
วันจันทร์ที่ 26 ตุลาคม 2563
รองนายกรัฐมนตรีแจงเหตุรัฐบาลมีความจําเป็นประกาศพ.ร.ก.ฉุกเฉินฯ พร้อมยืนยันรัฐบาลได้ทําตามข้อเรียกร้องของผู้ชุมนุมด้วยแล้ว
รองนายกรัฐมนตรีแจงเหตุรัฐบาลมีความจําเป็นประกาศพ.ร.ก.ฉุกเฉินฯ พร้อมยืนยันรัฐบาลได้ทําตามข้อเรียกร้องของผู้ชุมนุมด้วยแล้ว
วันนี้ (26 ต.ค.63) เวลา 16.00 น. ณ ห้องประชุมสภาผู้แทนราษฎร อาคารรัฐสภา ชั้น 2 ถนนสามเสน แขวงถนนนครไชยศรี เขตดุสิต กรุงเทพฯ นายวิษณุ เครืองาม รองนายกรัฐมนตรี กล่าวในการประชุมร่วมกันของรัฐสภา ครั้งที่ 1 (สมัยวิสามัญ) ว่า รัฐบาลมีความจําเป็นในการประกาศใช้ พ.ร.ก.ฉุกเฉินร้ายแรง สืบเนื่องจากผู้ชุมนุมมีขัดขวางขบวนเสด็จพระราชดําเนินของสมเด็จพระนางเจ้าสุทิดา พัชรสุธาพิมลลักษณ พระบรมราชินี และสมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตมางกูร สิริวิบูลยราชกุมาร ประกอบกับสถานการณ์โรคโควิด-19 ที่แพร่ระบาด และสถานการณ์น้ําท่วมซึ่งอาจจะทําให้เกิดโรคไข้หวัดที่อาจจะพัฒนาบานปลายเกิดเป็นปัญหาต่อเนื่องได้
อย่างไรก็ดี รัฐบาลได้ทําตามข้อเรียกร้องของผู้ชุมนุมแล้ว ได้แก่
1) กรณีเรียกร้องขอให้มีการเปิดสภาสมัยวิสามัญ
2) กรณีเรียกร้องให้มีการยกเลิกการประกาศสถานการณ์ฉุกเฉินที่มีความร้ายแรง ซึ่งรัฐบาลได้ประกาศยกเลิกแล้วตั้งแต่เวลา 12.00 น. ของวันที่ 22 ต.ค. 2563 และ
3) กรณีขอให้เร่งดําเนินการแก้ไขรัฐธรรมนูญฉบับประชาชน ซึ่งอยู่ในการพิจารณาของสภาแล้ว อีกทั้งประธานวิปฝ่ายรัฐบาลได้ชี้แจงแล้วว่า จะเปิดสภาสมัยสามัญตั้งแต่วันที่ 1 พ.ย. 2563 อีกไม่กี่วันนี้
รองนายกรัฐมนตรี กล่าวถึงกรณีที่รัฐบาลได้ทํา Timeline ว่าหากจะเร่งให้แก้ไขรัฐธรรมนูญอย่างเร็วที่สุดนั้น จะกระทําได้อย่างไร ซึ่งหากนําเอาร่างรัฐธรรมนูญของพรรคฝ่ายค้าน 1 ฉบับ ของพรรคร่วมรัฐบาล 1 ฉบับ รวมเป็น 2 ฉบับ และที่พรรคฝ่ายค้านได้เสนอแก้ไขเป็นรายมาตราอีก 4 ฉบับ รวมเป็น 6 ฉบับ มาพิจารณา ก็สามารถพิจารณาได้เลยทันทีที่มีการเปิดสมัยสามัญในต้นเดือน พ.ย. 2563
ในโอกาสนี้ รองนายกรัฐมนตรีกล่าวเสริมถึงประเด็นการยุบสภาว่า รัฐบาลได้พิจารณาในประเด็นดังกล่าวเช่นกัน แต่ยังไม่ทราบว่าสภามีความผิดอะไรถึงจะต้องยุบสภา เนื่องจากการยุบสภาจะต้องเกิดความขัดแย้งอย่างใดอย่างหนึ่งขึ้น ซึ่งขณะนี้ยังไม่ได้เกิดเรื่องดังกล่าว
ส่วนกรณีที่ต้องการให้นายกรัฐมนตรีลาออก รองนายกรัฐมนตรี ชี้แจงว่า จะต้องคิดต่อไปว่าการพิจารณาเพื่อแต่งตั้งนายกรัฐมนตรีคนใหม่จะมาจากขั้นตอนใดอย่างไร ซึ่งต้องเป็นไปตามรัฐธรรมนูญมาตรา 272 ที่ระบุว่า นายกรัฐมนตรีนั้น จะต้องเป็นผู้ที่มาจากรายชื่อที่ได้เสนอไว้ตั้งแต่สมัยที่มีการเลือกตั้งเมื่อปีที่แล้ว ซึ่งหากสมาชิกวุฒิสภางดออกเสียงทั้งหมดดังที่มีผู้เรียกร้อง จะทําให้จํานวนการลงคะแนนเสียงเลือกนายกรัฐมนตรีคนใหม่ไม่ถึง 366 เสียง ซึ่งจะถือว่าคะแนนเสียงไม่ถึงกึ่งหนึ่งของทั้งสองสภา ซึ่งจะทําให้เกิดทางตัน
รัฐบาลไทย-ข่าวทำเนียบรัฐบาล-กระทรวงเกษตรฯ จับมือตลาดทิพย์นิมิตร เปิดพื้นที่จำหน่ายสินค้าเกษตร
วันจันทร์ที่ 26 ตุลาคม 2563
กระทรวงเกษตรฯ จับมือตลาดทิพย์นิมิตร เปิดพื้นที่จําหน่ายสินค้าเกษตร
กระทรวงเกษตรฯ จับมือตลาดทิพย์นิมิตร เปิดพื้นที่จําหน่ายสินค้าเกษตร จากเกษตรกรตรงถึงผู้ซื้อและผู้บริโภคในพื้นที่จังหวัดสมุทรปราการ
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังการประชุมระหว่างกระทรวงเกษตรและสหกรณ์ และตลาดทิพย์นิมิตร เพื่อหารือแนวทางสนับสนุนการจําหน่ายสินค้าเกษตรผ่านช่องทางตลาดทิพย์นิมิตร ณ ห้องประชุมตลาดทิพย์นิมิตร อําเภอบางพลี จังหวัดสมุทรปราการ ว่า เนื่องจากสถานการณ์การแพร่ระบาดของโรคติดเชื้อไวรัสโคโรนา หรือโควิด - 19 ที่ส่งผลกระทบกับภาคเกษตรโดยตรง รัฐมนตรีว่าการกระทรวงเกษตรและสหกรณ์ (ดร.เฉลิมชัย ศรีอ่อน) ได้มีนโยบายการเปิดตลาดในพื้นที่ต่าง ๆ ของประเทศ เพื่อเป็นการช่วยเหลือผู้ผลิต ผู้ประกอบการ รวมถึงพี่น้องเกษตรกร ซึ่งทางตลาดทิพย์นิมิตรเองก็มีความพร้อมในด้านต่าง ๆ และจะเป็นส่วนสําคัญที่จะช่วยให้สินค้าเกษตรเข้าถึงผู้ซื้อและผู้บริโภคในพื้นที่จังหวัดสมุทรปราการ
"ต้องขอขอบคุณทุกหน่วยงานที่เกี่ยวข้องที่ช่วยกันผลักดัน ขับเคลื่อนโครงการให้เกิดผลเป็นรูปธรรม ซึ่งตรงตามนโยบายของกระทรวงเกษตรและสหกรณ์ ในเรื่องของตลาดนําการผลิต และในส่วนของแผนงานต่าง ๆ ที่จะดําเนินการต่อไป อย่างไรก็ตาม ได้มอบหมายให้กรมส่งเสริมการเกษตร กรมปศุสัตว์ กรมหม่อนไหม กรมประมง กรมการข้าว และกรมส่งเสริมสหกรณ์ เริ่มดําเนินการส่งรายชื่อเกษตรกรที่จะเข้าร่วมให้กับทางตลาดทิพย์นิมิตร ภายในวันที่ 28 - 30 ตุลาคมนี้ เพื่อให้สามารถเริ่มโครงการได้ในวันที่ 13 -17 พฤศจิกายน 2563 ซึ่งได้เน้นย้ํากับทั้ง 6 หน่วยงาน ในเรื่องของการคัดสรรและตรวจสอบคุณภาพของสินค้าที่กลุ่มเกษตรกรจะนํามาจําหน่ายภายในงานต้องได้มาตรฐาน" ดร.ทองเปลว กล่าว
นอกจากนี้ ยังได้หารือมาตราการช่วยเหลือผู้เข้าร่วมโครงการ โดยในระยะแรก โดยทางตลาดทิพย์นิมิตรจะฟรีในส่วนของกิจกรรมประชาสัมพันธ์ และคิดค่าน้ําและค่าไฟในราคาเหมาจ่าย วันละ 50 บาท ระหว่างวันที่ 13 - 17 พฤศจิกายน 2563 และหากผู้จําหน่ายสินค้ามีความสนใจขายสินค้าต่อจากระยะเวลากิจกรรม ทางตลาดจะไม่เก็บค่าเช่าเป็นระยะเวลา 3 เดือน ตั้งแต่วันที่ 13 พฤศจิกายน 2563 - 20 กุมภาพันธ์ 2564 และในระยะสุดทาย ทางตลาดจะลดค่าเช่าแผง 50% เป็นระยะเวลา 10 เดือน เริ่มตั้งแต่วันที่ 21 กุมภาพันธ์ - 31 ธันวาคม 2564
สําหรับกลุ่มเกษตรกรและสหกรณ์ที่มีความสนใจสามารถติดต่อขอรายละเอียดต่าง ๆ รวมถึงสมัครเข้าร่วมโครงการได้ที่กรมส่งเสริมการเกษตร กรมปศุสัตว์ กรมหม่อนไหม กรมประมง กรมการข้าว และกรมส่งเสริมสหกรณ์ ในพื้นที่ใกล้บ้านท่าน ตั้งแต่วันนี้เป็นต้นไป จนถึง 28 ตุลาคม 2563
รัฐบาลไทย-ข่าวทำเนียบรัฐบาล-นายกรัฐมนตรี ย้ำพ.ร.ก. ฉุกเฉินฯ มีมาตั้งแต่ปี 2548 ยืนยันรัฐบาลใช้อย่างระมัดระวัง พร้อมแจงยกบทสวดมนต์เพื่อเตือนตนเอง ไม่ให้ตั้งอยู่ในความประมาท
วันจันทร์ที่ 26 ตุลาคม 2563
นายกรัฐมนตรี ย้ําพ.ร.ก. ฉุกเฉินฯ มีมาตั้งแต่ปี 2548 ยืนยันรัฐบาลใช้อย่างระมัดระวัง พร้อมแจงยกบทสวดมนต์เพื่อเตือนตนเอง ไม่ให้ตั้งอยู่ในความประมาท
นายกรัฐมนตรี ย้ําพ.ร.ก. ฉุกเฉินฯ มีมาตั้งแต่ปี 2548 ยืนยันรัฐบาลใช้อย่างระมัดระวัง พร้อมแจงยกบทสวดมนต์เพื่อเตือนตนเอง ไม่ให้ตั้งอยู่ในความประมาท
วันนี้ (26 ต.ค.63) เวลา 17.22 น. ณ ห้องประชุมสภาผู้แทนราษฎร อาคารรัฐสภา ชั้น 2 ถนนสามเสน แขวงถนนนครไชยศรี เขตดุสิต กรุงเทพฯ พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม กล่าวในการประชุมร่วมกันของรัฐสภา ครั้งที่ 1 (สมัยวิสามัญ) ว่าขอทําความเข้าใจ กรณีที่ตนได้กล่าวถึงพญามัจจุราชนั้น เนื่องจากเป็นช่วงที่ได้ไปร่วมงานศพบ่อยครั้ง และได้ฟังบทพระสวด ทําความเข้าใจ เพื่อเตือนตัวเองไม่ให้ประมาท ไม่ได้มีเจตนาที่จะขู่ใคร
ในส่วนของ การอภิปรายเกี่ยวกับรัฐธรรมนูญนั้น มีบทบัญญัติ มีกฎหมายลูก การเกิดเหตุการณ์ในวันที่ 14 ต.ค. 2563 นั้น ไม่ต้องการระบุถึงเหตุการณ์ดังกล่าวแล้ว แต่สาเหตุที่ต้องออกกฎหมายพิเศษในวันที่ 15 ต.ค. 2563 นั้น เกิดจากการข่าวที่มีการระบุว่าอาจมีเหตุการณ์ลุกลาม จึงต้องออกกฎหมายพิเศษเพื่อป้องกัน ดูแล ยุติการลุกลามของเหตุการณ์ อย่างไรก็ดี พ.ร.ก. ฉุกเฉินเป็นกฎหมายที่มีมาตั้งแต่ พ.ศ. 2548 แล้ว และเมื่อรัฐบาลพิจารณาแล้วก็ได้มีการยกเลิกประกาศตาม พ.ร.ก. ฉุกเฉินไปแล้ว
รัฐบาลไทย-ข่าวทำเนียบรัฐบาล-กระทรวงเกษตรฯ เตรียม(ร่าง)แผนการเพาะปลูกพืชฤดูแล้ง ปี 2563/64 พร้อมผลักดัน 7โครงการเสริมสร้างรายได้ให้แก่เกษตรกรในช่วงฤดูแล้ง
วันจันทร์ที่ 26 ตุลาคม 2563
กระทรวงเกษตรฯ เตรียม(ร่าง)แผนการเพาะปลูกพืชฤดูแล้ง ปี 2563/64 พร้อมผลักดัน 7โครงการเสริมสร้างรายได้ให้แก่เกษตรกรในช่วงฤดูแล้ง
กระทรวงเกษตรฯ เตรียม(ร่าง)แผนการเพาะปลูกพืชฤดูแล้ง ปี 2563/64 พร้อมผลักดัน 7โครงการเสริมสร้างรายได้ให้แก่เกษตรกรในช่วงฤดูแล้ง
นายสําราญ สาราบรรณ์ รองปลัดกระทรวงเกษตรและสหกรณ์ เปิดเผยภายหลังการประชุมศูนย์ติดตามและแก้ไขปัญหาภัยพิบัติด้านการเกษตร กระทรวงเกษตรและสหกรณ์ ว่า คณะทํางานวางแผนการเพาะปลูกพืชฤดูแล้ง ได้พิจารณาวิเคราะห์สถานการณ์ที่เกี่ยวข้องกับการเพาะปลูกพืชฤดูแล้ง ศักยภาพน้ํา ความเหมาะสมของพื้นที่ พันธุ์ข้าว แนวโน้มการตลาด และโครงการต่างๆของรัฐบาล ที่จะดําเนินการในช่วงฤดูแล้ง ซึ่งได้มี (ร่าง) แผนการเพาะปลูกพืชฤดูแล้งปี 2563/64 โดยในเบื้องต้น ได้มอบหมายกรมชลประทาน กรมส่งเสริมการเกษตร และกรมพัฒนาที่ดิน หารือร่วมกันถึงพื้นที่ทําการเพาะปลูกต่อไป
นอกจากนี้ รัฐมนตรีช่วยว่าการกระทรวงเกษตรและสหกรณ์ (นายประภัตร โพธสุธน) ได้มีการหารือร่วมกับส่วนราชการ พิจารณาโครงการเสริมสร้างรายได้ให้แก่เกษตรกรในช่วงฤดูแล้ง ปี 2563/64 เพื่อขอจัดสรรงบกลางในการสํารองจ่ายฉุกเฉินหรือจําเป็น จํานวน 7 โครงการ ได้แก่ 1) โครงการส่งเสริมการปลูกพืชใช้น้ําน้อย (ข้าวโพดเลี้ยงสัตว์ ถั่วเขียว) 2) โครงการพัฒนาเสริมทางเลือกอาชีพประมงในบ่อดิน (ปลาดุก, ปลาตะเพียนขาว) 3) โครงการเพิ่มผลผลิตกุ้งก้ามกราม 4) โครงการส่งเสริมการเลี้ยงสัตว์ปีก (ไก่พื้นเมือง, เป็ดไข่, เป็ดเทศ) 5) โครงการส่งเสริมปลูกพืชอาหารสัตว์
6) โครงการสร้างรายได้และพัฒนาอาชีพการเกษตรให้แก่สมาชิกสถาบันเกษตรกร และ 7) โครงการส่งเสริมการแปรรูปสินค้าเกษตรเพื่อสร้างรายได้ให้แก่เกษตรกร ทั้งนี้จะนําเสนอคณะรัฐมนตรีเพื่อพิจารณาต่อไป
สําหรับสถานการณ์อุทกภัยที่เกิดขึ้นในปัจจุบัน กระทรวงเกษตรฯ โดยกรมชลประทาน ได้มีการติดตั้งเครื่องสูบน้ํา เครื่องผลักดันน้ํา จัดเตรียมรถแบคโฮล รถบรรทุก กระสอบทราย และเครื่องฉีดน้ําปูน (Grout) นอกจากนี้ กรมปศุสัตว์ได้จัดเตรียมเสบียงอาหารสัตว์ ถุงยังชีพสําหรับสัตว์ คอกสัตว์สําหรับตั้งจุดอพยพสัตว์ และทีมสัตวแพทย์เคลื่อนที่ ได้ดําเนินการอพยพสัตว์แล้ว 4,062 ตัว และแจกจ่ายเสบียงอาหารสัตว์พระราชทาน 39.2 ตัน รวมถึงได้สนับสนุนเรือตรวจประมงน้ําจืดพร้อมเจ้าหน้าที่ เพื่อช่วยเหลือผู้ประสบอุทกภัยในพื้นที่จังหวัดนครราชสีมาอย่างไรก็ตาม หน่วยงานในสังกัดกระทรวงเกษตรและสหกรณ์ ลงพื้นที่เพื่อเยี่ยมเยียนและประเมินความเสียหายหลังน้ําลดต่อไป
รัฐบาลไทย-ข่าวทำเนียบรัฐบาล-กู้สูงสุด 3 แสนบาท สนับสนุนผู้รับงานไปทำที่บ้าน
วันจันทร์ที่ 26 ตุลาคม 2563
กู้สูงสุด 3 แสนบาท สนับสนุนผู้รับงานไปทําที่บ้าน
--
#ไทยคู่ฟ้า อีกหนึ่งแนวทางเพื่อยกระดับคุณภาพชีวิตให้กับผู้ที่ว่างงาน แรงงานนอกระบบ ที่เป็นกลุ่มผู้รับงานไปทําที่บ้านที่จดทะเบียนไว้กับกรมการจัดหางาน ซึ่งเป็นงานที่ไม่ใช้เทคโนโลยีซับซ้อน และเป็นการผลิตในครัวเรือน เช่น งานตัดเย็บเสื้อผ้า งานดอกไม้ประดิษฐ์ งานปัก ถัก ทอ งานจักสานต่าง ๆ เป็นต้น ให้สามารถเข้าถึงแหล่งเงินทุนถูกกฎหมาย อัตราดอกเบี้ยต่ํา
.
ล่าสุด กระทรวงแรงงาน จัดสรรเงินเพื่อปล่อยกู้วงเงินรวม 7,000,000 บาท ผ่านกองทุนเพื่อผู้รับงานไปทําที่บ้าน เพื่อให้กู้ยืมไปซื้อวัตถุดิบและอุปกรณ์การผลิต เพื่อสร้างอาชีพและสร้างรายได้อย่างยั่งยืน เริ่มตั้งแต่เดือน ต.ค. 63 – 30 ก.ย. 64 แบ่งเป็น ประเภทบุคคลกู้ไม่เกิน 50,000 บาท ชําระคืนภายใน 2 ปี ส่วนกลุ่มบุคคลวงเงินกู้ไม่เกิน 300,000 บาท ชําระคืนภายใน 5 ปี คิดอัตราดอกเบี้ยร้อยละ 3 ต่อปี และมีเวลาพักชําระหนี้เงินต้นไม่เกิน 4 งวด ผู้สนใจขอรับบริการได้ที่ กรมการจัดหางาน และสํานักงานจัดหางานจังหวัดทุกจังหวัด หรือโทรสายด่วนกระทรวงแรงงาน 1506 กด 2
รัฐบาลไทย-ข่าวทำเนียบรัฐบาล-กระทรวงอุตสาหกรรมผลักดันอุตสาหกรรมรีไซเคิลเศษโลหะสู่เศรษฐกิจหมุนเวียน เชื่อมั่นเกิดการลงทุนเพิ่มกว่า 500 ล้านบาท
วันจันทร์ที่ 26 ตุลาคม 2563
กระทรวงอุตสาหกรรมผลักดันอุตสาหกรรมรีไซเคิลเศษโลหะสู่เศรษฐกิจหมุนเวียน เชื่อมั่นเกิดการลงทุนเพิ่มกว่า 500 ล้านบาท
​กระทรวงอุตสาหกรรม ผลักดันอุตสาหกรรมรีไซเคิลเศษโลหะสู่เศรษฐกิจหมุนเวียน สร้างมูลค่าเพิ่มทางเศรษฐกิจ เชื่อมั่นเกิดการลงทุนเพิ่มกว่า 500 ล้านบาท พร้อมจัดงาน Green Scrap Metal Thailand 2020 วันที่ 30 ตุลาคมนี้
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า กระทรวงอุตสาหกรรมได้ให้ความสําคัญกับนโยบายของรัฐบาลในการพัฒนาเศรษฐกิจภายใต้แนวคิดเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (Bio-Circular-Green (BCG) Economy) และสนับสนุนในเกิดการลงทุนจากภาคธุรกิจเอกชนไปพร้อมกัน โดยด้านการพัฒนาเศรษฐกิจหมุนเวียนได้มอบหมายให้กรมอุตสาหกรรมพื้นฐานและการ เหมืองแร่เตรียมจัดงานประชาสัมพันธ์โครงการจัดการเศษโลหะอย่างยั่งยืน หรือ Green Scrap Metal Thailand 2020 ซึ่งโครงการดังกล่าวจะเป็นการส่งเสริมอุตสาหกรรมรีไซเคิลเศษโลหะลดการปลดปล่อยสารมลพิษที่ตกค้างยาวนาน ลดการสร้างของเสียในภาคอุตสาหกรรม ด้วยการนํากลับมาผลิตในรูปแบบใหม่ที่สร้างมูลค่าเพิ่มทางเศรษฐกิจ โดยได้รับความร่วมมือจากหน่วยงานที่เกี่ยวข้อง อาทิ องค์การพัฒนาอุตสาหกรรมแห่งสหประชาชาติ (ยูนิโด) กรมควบคุมมลพิษ กรมส่งเสริมคุณภาพสิ่งแวดล้อม สถาบันเหล็กและเหล็กกล้าแห่งประเทศไทย รวมถึงผู้ประกอบการในอุตสาหกรรมรีไซเคิลเศษโลหะ
การดําเนินโครงการดังกล่าวคาดว่าจะส่งเสริมผู้ประกอบการกลุ่มเป้าหมายคือ ผู้ประกอบการในอุตสาหกรรมรีไซเคิลตลอดทั้งห่วงโซ่อุปทานให้เข้าร่วมโครงการ 1,889 ราย และสนับสนุนผู้ประกอบการให้เป็นโรงงานนําร่อง 5-10 ราย ซึ่งคาดว่าจะสร้างให้เกิดมูลค่าการลงทุนของบริษัทที่เข้าร่วมโครงการในการปรับปรุงเครื่องจักรและปรับปรุงกระบวนการผลิตมากกว่า 560 ล้านบาท โดยผู้เข้าร่วมโครงการจะได้รับเงินสนับสนุนส่วนหนึ่งจากกองทุนสิ่งแวดล้อมโลก (Global Environment Facility) เพื่อลดการปล่อยสารมลพิษที่ตกค้างยาวนานประเภทที่ปลดปล่อยไม่จงใจในกลุ่มที่เรียกว่า ยูป๊อป (U-POPs) เช่น ไดออกซิน และฟิวแรน เป็นต้น ได้ไม่น้อยกว่า 20% ซึ่งสารดังกล่าวมีพิษสูง สลายตัวยาก เกิดการตกค้างในสิ่งแวดล้อม และขณะเดียวกันคาดว่าจะสร้างความตระหนักแก่บุคลากรที่เข้าร่วมโครงการเพิ่มขึ้น 50%
สําหรับการดําเนินงานโครงการดังกล่าวได้รับการสนับสนุนจากกองทุนสิ่งแวดล้อมโลก ระยะเวลาการดําเนินงาน 5 ปี ตั้งแต่ปี 2561-2566 โดยได้รับเงินสนับสนุนจากกองทุนสิ่งแวดล้อมโลก 4.5 ล้านเหรียญสหรัฐฯ และเงินจากหน่วยงานร่วมดําเนินโครงการอีกรวมเป็นเงิน 33.71 ล้านเหรียญสหรัฐฯ โดยกิจกรรมหลักของโครงการจะมีการทบทวนกฎหมายและระเบียบต่าง ๆ ที่เกี่ยวข้อง การประชาสัมพันธ์ความรู้เกี่ยวกับยูป๊อป รวมทั้งส่งเสริมการใช้แนวทางด้านเทคนิคที่ดีที่สุด (Best Available Technique) และแนวปฏิบัติด้านสิ่งแวดล้อมที่ดีที่สุด (Best Environmental Practice) เพื่อลดผลกระทบสิ่งแวดล้อม ตลอดจนการติดตามประเมินผลโรงงานนําร่องที่มีการปรับปรุงกระบวนการผลิตให้เป็นมิตรกับสิ่งแวดล้อมต่อไป
“การจัดการเศษโลหะอย่างมีประสิทธิภาพและปลอดภัยจะก่อให้เกิดมูลค่าทางเศรษฐกิจต่อเนื่องมหาศาล เพราะนํากลับมารีไซเคิลได้ ลดของเสียในระบบอุตสาหกรรม การใช้พลังงานในกระบวนการผลิตก็ลดลง ซึ่งงาน Green Scrap Metal Thailand 2020 จะจัดขึ้นในวันศุกร์ที่ 30 ตุลาคมนี้ เพื่อให้ความรู้ด้านเศรษฐกิจหมุนเวียน ตลอดจนเพื่อสร้างประสิทธิภาพในภาคอุตสาหกรรมต่อไป” นายสุริยะ กล่าว
รัฐบาลไทย-ข่าวทำเนียบรัฐบาล-เคลียร์คัท! ช้อปดีมีคืน คืนภาษีเท่าไรกันแน่
วันจันทร์ที่ 26 ตุลาคม 2563
เคลียร์คัท! ช้อปดีมีคืน คืนภาษีเท่าไรกันแน่
--
#ไทยคู่ฟ้า"ช้อปดีมีคืน" มาตรการกระตุ้นเศรษฐกิจจากภาครัฐ และคืนภาษีเงินได้บุคคลธรรมดาปีภาษี 2563 ตามจํานวนเงินค่าซื้อสินค้าและบริการที่จ่ายจริง ตั้งแต่ 23 ต.ค. - ธ.ค. 63 แต่ไม่เกิน 30,000 บาท
.
ได้ฟังหรืออ่านมาแบบนี้แล้ว ใช่ว่าเราจะได้ภาษีคืนครบ 30,000 บาท หรือตามค่าใช้จ่ายที่เสียไปแบบเป๊ะ ๆ เพราะความจริงเราจะได้รับเงินภาษีคืนตามฐานของเงินได้สุทธิต่อปี ซึ่งแต่ละคนไม่เท่ากัน แม้จะซื้อสินค้าหรือบริการเต็มเพดาน 30,000 บาทก็ตาม แต่ใครจะได้เท่าไรลองเทียบดูตามตารางข้างล่างนี้
.
อย่างไรก็ตาม แม้การเข้าร่วมโครงการช้อปดีมีคืน จะไม่ต้องลงทะเบียนก่อนใช้สิทธิ์ แต่อย่าลืมขอใบกํากับภาษีเต็มรูปแบบจากร้านค้า ยกเว้นการซื้อ e-book หรือสินค้า OTOP ที่ใช้หลักฐานอื่นแทนได้
รัฐบาลไทย-ข่าวทำเนียบรัฐบาล-เดินหน้าคลายล็อกสิทธิบัตรทอง รักษาได้ทุกที่ ไม่ต้องมีใบส่งตัว
วันจันทร์ที่ 26 ตุลาคม 2563
เดินหน้าคลายล็อกสิทธิบัตรทอง รักษาได้ทุกที่ ไม่ต้องมีใบส่งตัว
--
#ไทยคู่ฟ้า นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า นายกรัฐมนตรีมอบให้กระทรวงสาธารณสุขดําเนินการตามนโยบายของรัฐบาล เพื่อยกระดับ หรือคลายล็อกระบบสวัสดิการแห่งรัฐด้านสาธารณสุข สําหรับประชาชนผู้มีสิทธิหลักประกันสุขภาพแห่งชาติ (บัตรทอง) ดังนี้
.
1. ประชาชนสามารถรับการรักษาพยาบาลที่ใดก็ได้
โดยจะเริ่มทดลองกับประชาชนใน กทม. ให้สามารถไปรับบริการที่คลินิกชุมชนอบอุ่น และหน่วยบริการเฉพาะทางชุมชนอบอุ่นได้ทุกแห่ง ตั้งแต่วันที่ 1 พ.ย. 63 เป็นต้นไป
.
2. “ผู้ป่วยใน” ไม่ต้องใช้ใบส่งตัวอีกต่อไป หากผู้ป่วยไปรับบริการที่โรงพยาบาลที่มีศักยภาพแล้ว โรงพยาบาลวินิจฉัยว่าต้องแอดมิท หรือนอนรักษาตัวที่โรงพยาบาล ผู้ป่วยสามารถเข้ารับการรักษาพยาบาลได้ทันที โดยไม่ต้องกลับไปรับใบส่งตัวอีก
.
3. ประชาชนแจ้งย้ายหน่วยบริการเมื่อใด รักษาที่ใหม่ได้ทันที โดยไม่ต้องรอกระบวนการ 15 วัน อีกต่อไป
.
4. ผู้ป่วยที่เป็นโรคมะเร็งจะได้รับการรักษาในโรงพยาบาลที่มีศักยภาพและไม่แออัด โดยหน่วยบริการผู้วินิจฉัยจะส่งข้อมูลผู้ป่วยไปให้ สปสช. เพื่อประสานจัดหาโรงพยาบาลได้ทันที พร้อมทั้งบริการให้ยาเคมีบําบัดที่บ้าน และติดตามอาการและแนะนําการทานยาผ่านระบบสื่อสารทางไกล (Telehealth)
รัฐบาลไทย-ข่าวทำเนียบรัฐบาล-สมอ. ลั่น “ยางหล่อดอกซ้ำ” ต้องเป็นสินค้าควบคุม เพื่อความปลอดภัยของประชาชน และรถยนต์นั่ง เวลาชน คนในรถต้องปลอดภัย
วันจันทร์ที่ 26 ตุลาคม 2563
สมอ. ลั่น “ยางหล่อดอกซ้ํา” ต้องเป็นสินค้าควบคุม เพื่อความปลอดภัยของประชาชน และรถยนต์นั่ง เวลาชน คนในรถต้องปลอดภัย
“สุริยะ” จี้ สมอ. เร่งประกาศยางหล่อดอกซ้ํา เป็นสินค้าควบคุม เพื่อความปลอดภัยของประชาชน หลังบอร์ด สมอ. เห็นชอบ พร้อมรถยนต์ขนาดเล็กต้องได้มาตรฐานความปลอดภัยจากการชนของรถยนต์ ทั้งด้านหน้า และด้านข้าง รวมมาตรฐานอื่นๆ อีก 64 มาตรฐานวานนี้ (20 ตุลาคม 2563
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า ได้กําชับให้ สมอ. เร่งดําเนินการประกาศให้ยางหล่อดอกซ้ําต้องเป็นสินค้าควบคุม พร้อมกับรถยนต์ขนาดเล็กต้องได้มาตรฐานความปลอดภัยจากการชนของรถยนต์ทั้งด้านหน้า และด้านข้าง หลังจากที่บอร์ด สมอ. เห็นชอบมาตรฐานดังกล่าว สืบเนื่องจากมีการนํายางรถยนต์เก่าไปหล่อดอกยางซ้ําโดยไม่ได้มาตรฐาน ทําให้เกิดอุบัติเหตุอยู่บ่อยครั้ง โดยเฉพาะยางรถบรรทุกขนาดใหญ่ รถขนสินค้า และรถพ่วง จึงกําหนดให้ยางหล่อดอกซ้ําต้องเป็นสินค้าควบคุม โดยการดําเนินการดังกล่าวเป็นไปตามนโยบายของกระทรวงอุตสาหกรรม เพื่อคุ้มครองประชาชนให้ปลอดภัยจากการใช้สินค้า ซึ่งจะเป็นผลให้ผู้ทํา และผู้นําเข้าสินค้าดังกล่าว จะต้องขออนุญาตจาก สมอ. เพื่อดําเนินการตรวจสอบคุณภาพและความปลอดภัยของสินค้าก่อน หากไม่เป็นไปตามมาตรฐานจะไม่สามารถนํามาจําหน่ายในท้องตลาดได้ สําหรับผู้ประกอบการอุตสาหกรรมหล่อดอกยางภายในประเทศ จะต้องขออนุญาตในการทําจาก สมอ. ก่อน และจะต้องทําสินค้าให้ได้มาตรฐานตามที่กําหนดไว้ มิฉะนั้น จะมีโทษจําคุกไม่เกิน 2 ปี หรือปรับไม่เกิน 2 ล้านบาท หรือทั้งจําทั้งปรับ
ดร.จุลพงษ์ ทวีศรี ประธานคณะกรรมการมาตรฐานผลิตภัณฑ์อุตสาหกรรม (กมอ.) กล่าวเพิ่มเติมว่า มาตรฐานยางหล่อดอกซ้ําฉบับนี้ ครอบคลุมยางรถยนต์ที่ใช้กับรถยนต์สําหรับขนส่งผู้โดยสารเกิน 9 ที่นั่ง รวมคนขับ รถขนสินค้า และรถพ่วง โดยยางที่จะนํามาหล่อดอกซ้ําได้ จะต้องเป็นยางที่เคยได้มาตรฐานตาม มอก. 2719-2560 และมีอายุการใช้งานมาแล้วไม่เกิน 7 ปี ดูจากปีผลิตข้างแก้มยาง และเมื่อหล่อดอกยางซ้ํามาแล้ว จะไม่สามารถนํามาหล่อซ้ําได้อีก
นายวันชัย พนมชัย เลขาธิการ สมอ. กล่าวเพิ่มเติมว่า “นอกจากบอร์ด สมอ. จะเห็นชอบมาตรฐานยางหล่อดอกซ้ํา และมาตรฐานรถยนต์ต้องมีความปลอดภัยจากการชนทั้งด้านหน้าและด้านข้าง เป็นสินค้าควบคุมรวม 3 มาตรฐานแล้ว ยังได้เห็นชอบมาตรฐานอุปกรณ์ทางการแพทย์เพื่อรับมือกับเชื้อไวรัสโควิด-19 เพิ่มเติมอย่างต่อเนื่อง เช่น ชุดคลุมปฏิบัติการสําหรับแพทย์ เครื่องมือวัดอุณหภูมิร่างกาย และกล้องวัดอุณหภูมิร่างกาย รวมทั้งมาตรฐานอื่นๆ อีกรวม 64 มาตรฐาน” เลขาธิการ สมอ. กล่าว
รัฐบาลไทย-ข่าวทำเนียบรัฐบาล-เตรียมเปิดสภาวิสามัญ ถกแก้วิกฤต
วันจันทร์ที่ 26 ตุลาคม 2563
เตรียมเปิดสภาวิสามัญ ถกแก้วิกฤต
--
เตรียมเปิดสภาวิสามัญ ถกแก้วิกฤต
#ไทยคู่ฟ้าเว็บไซต์ราชกิจจานุเบกษา เผยแพร่พระราชกฤษฎีกาเรียกประชุมสมัยวิสามัญแห่งรัฐสภา พ.ศ. 2563 เพื่อประโยชน์แห่งรัฐ ตั้งแต่วันที่ 26 ต.ค. 63 นี้
นายกรัฐมนตรีเล็งเห็นว่า ช่วงนี้เป็นเวลาเหมาะสมที่จะนําความคิดของทุกคนในสังคมไทยมาพิจารณาหาแนวทางและความเห็นชอบร่วมกัน ผ่านกระบวนการในระบบรัฐสภา โดยขอให้เคารพกฎหมาย และก้าวไปในทิศทางเดียวกัน เพื่อผลดีในระยะยาวของประเทศ
รัฐบาลไทย-ข่าวทำเนียบรัฐบาล-มท. ประสานกระทรวงการต่างประเทศประชาสัมพันธ์ให้คนต่างด้าวที่อยู่ในราชอาณาจักร ยื่นขออนุญาตอยู่ต่อที่สำนักงานตรวจคนเข้าเมืองภายในวันที่ 31 ตุลาคม 2563
วันจันทร์ที่ 26 ตุลาคม 2563
มท. ประสานกระทรวงการต่างประเทศประชาสัมพันธ์ให้คนต่างด้าวที่อยู่ในราชอาณาจักร ยื่นขออนุญาตอยู่ต่อที่สํานักงานตรวจคนเข้าเมืองภายในวันที่ 31 ตุลาคม 2563
มท. ประสานกระทรวงการต่างประเทศประชาสัมพันธ์ให้คนต่างด้าวที่อยู่ในราชอาณาจักร ยื่นขออนุญาตอยู่ต่อที่สํานักงานตรวจคนเข้าเมืองภายในวันที่ 31 ตุลาคม 2563
วันนี้ (26 ต.ค. 63) นายฉัตรชัย พรหมเลิศ ปลัดกระทรวงมหาดไทย เปิดเผยว่า ตามประกาศกระทรวงมหาดไทย เรื่อง การอนุญาตให้คนต่างด้าวบางจําพวกอยู่ในราชอาณาจักรเป็นกรณีพิเศษ ลงวันที่ 7 เมษายน 2563 ประกาศกระทรวงมหาดไทย เรื่อง การอนุญาตให้คนต่างด้าวบางจําพวกอยู่ในราชอาณาจักรเป็นกรณีพิเศษ (ฉบับที่ 2) ลงวันที่ 22 เมษายน 2563 ประกาศกระทรวงมหาดไทย เรื่อง การอนุญาตให้คนต่างด้าวบางจําพวกอยู่ในราชอาณาจักรเป็นกรณีพิเศษ (ฉบับที่ 3) ลงวันที่ 23 กรกฎาคม 2563 และประกาศกระทรวงมหาดไทย เรื่อง การอนุญาตให้คนต่างด้าวบางจําพวกอยู่ในราชอาณาจักรเป็นกรณีพิเศษ (ฉบับที่ 4) ลงวันที่ 30 กันยายน 2563 อนุญาตให้คนต่างด้าวบางจําพวกอยู่ในราชอาณาจักรเป็นกรณีพิเศษ โดยให้มาดําเนินการตามมาตรา 35 และมาตรา 37(5) แห่งพระราชบัญญัติคนเข้าเมือง พ.ศ. 2522 รวมทั้งกฎหมายอื่นที่เกี่ยวข้องให้เสร็จสิ้นภายในวันที่ 31 ตุลาคม 2563
นายฉัตรชัย พรหมเลิศ กล่าวว่า การดําเนินการตามประกาศกระทรวงมหาดไทย ฉบับที่ 4 จะสิ้นสุดลงในวันที่ 31 ตุลาคม 2563 แต่ยังมีคนต่างด้าวจํานวนหนึ่งยังไม่มาดําเนินการตามประกาศดังกล่าว กระทรวงมหาดไทยจึงขอความร่วมมือจากกระทรวงการต่างประเทศ ประสานสถานเอกอัครราชทูตและสถานกงสุลใหญ่ ดําเนินการแจ้งให้คนสัญชาติของตนทราบและดําเนินการ โดยคนต่างด้าวที่ประสงค์จะอยู่ในราชอาณาจักรหลังวันที่ 31 ตุลาคม 2563 ต้องไปดําเนินการยื่นขออยู่ต่อที่สํานักงานตรวจคนเข้าเมืองภายในวันที่ 31 ตุลาคม 2563 หากดําเนินการขออยู่ต่อหลังวันที่ 31 ตุลาคม 2563 ต้องดําเนินการภายใน 90 วัน โดยเสียค่าปรับ ทั้งนี้หากพ้นระยะเวลา 90 วัน แล้วยังไม่เดินทางกลับออกไปหรือไม่ยื่นคําร้องขออยู่ต่อ จะถือเป็นผู้ที่อยู่เกินเวลาที่ได้รับอนุญาต ซึ่งจะถูกดําเนินคดีตามกฎหมายแล้วส่งตัวกลับออกไป และถูกประกาศเป็นบุคคลต้องห้ามเดินทางเข้ามาในราชอาณาจักร
รัฐบาลไทย-ข่าวทำเนียบรัฐบาล-แค่ 127 วินาที!! สินเชื่อบ้าน ดอกเบี้ย 0.1% ต่อปี ของ ธอส. เต็ม 650 ล้านบาท
วันจันทร์ที่ 26 ตุลาคม 2563
แค่ 127 วินาที!! สินเชื่อบ้าน ดอกเบี้ย 0.1% ต่อปี ของ ธอส. เต็ม 650 ล้านบาท
ธอส.เปิดให้ประชาชนจองสิทธิ์สินเชื่อช่วง Platinum Period อัตราดอกเบี้ยเฉลี่ย 3 ปีแรกเพียง 0.1% ต่อปี ผ่าน Application : GHB ALL ในวันอาทิตย์ที่ 25 ต.ค.2563 มีลูกค้าให้ความสนใจจองสิทธิ์สินเชื่อเต็มกรอบวงเงิน 650 ล้านบาทเรียบร้อยแล้วภายใน 127 วินาที
ธนาคารอาคารสงเคราะห์ (ธอส.) เผยหลังจากที่ธนาคารได้เปิดให้ประชาชนที่ต้องการมีบ้าน จองสิทธิ์สินเชื่อช่วง Platinum Period อัตราดอกเบี้ยเฉลี่ย 3 ปีแรกเพียง 0.1% ต่อปี ผ่าน Application : GHB ALL ในวันอาทิตย์ที่ 25 ตุลาคม 2563 ตั้งแต่เวลา 15.00 น. ล่าสุดพบว่า มีลูกค้าประชาชนให้ความสนใจจองสิทธิ์สินเชื่อเต็มกรอบวงเงิน 650 ล้านบาทเรียบร้อยแล้วภายในระยะเวลาเพียง 2.07 นาที หรือ 127 วินาทีเท่านั้น โดยมีผู้ได้สิทธิ์ จํานวน 213 ราย สะท้อนให้เห็นถึงความต้องการของประชาชนที่ยังคงให้ความสนใจในผลิตภัณฑ์สินเชื่ออัตราดอกเบี้ยต่ําของ ธอส. เพื่อลดภาระค่าใช้จ่ายด้านดอกเบี้ย และเปิดโอกาสให้ประชาชนที่ต้องการมีบ้านเป็นของตนเองและครอบครัวเข้าถึงได้ง่าย สะดวกรวดเร็ว สอดคล้องกับวิถีชีวิตแบบ New Normal
ทั้งนี้ สินเชื่อช่วง Platinum Period อัตราดอกเบี้ย 2 ปีแรก คงที่ 0.1% ต่อปี ปีที่ 3 อัตราดอกเบี้ย MRR ลบ 6.05% ต่อปี(ปัจจุบันอัตราดอกเบี้ย MRR ธอส. เท่ากับ 6.150% ต่อปี) อัตราดอกเบี้ยเฉลี่ย 3 ปีแรก ณ ปัจจุบันเพียง 0.1 % ต่อปี พิเศษ! 3 ฟรีค่าธรรมเนียม ให้กู้รายละไม่เกิน 5 ล้านบาทต่อหลักประกัน ให้สิทธิ์เฉพาะลูกค้าที่จองสิทธิ์สินเชื่อบ้านอัตราดอกเบี้ยพิเศษของ ธอส. ในงาน Money Expo กรุงเทพฯ ครั้งที่ 20 ภายในวันที่ 25 ตุลาคม 2563 ก่อนเวลา 12.00 น.เรียบร้อยแล้วเท่านั้น สอบถามรายละเอียดเพิ่มเติมที่ศูนย์ลูกค้าสัมพันธ์ (Call Center) โทร 0-2645-9000 Facebook Fanpage ธนาคารอาคารสงเคราะห์ และ www.ghbank.co.th